অবিশ্বাস্য হলেও সত্য, বিশাল আকারের নতুন একটি স্পেশালাইজড অয়েল ট্যাংকার (তেলবাহী জাহাজ) এর মূল্য দেখানো হয়েছে মাত্র ৮৬ লাখ টাকা। অথচ জাপান থেকে আমদানি করা নতুন এ জাহাজের প্রকৃত মূল্য ১০ কোটি টাকারও বেশি। এ জাহাজ আমদানিতে শুল্ক ফাঁকির পরিমাণই ৩ কোটি ৮০ লাখ টাকা। যৌথ বাহিনী এবং চট্টগ্রাম কাস্টমস কর্তৃপক্ষের যৌথ অনুসন্ধানে ভয়াবহ এ জালিয়াতির ঘটনা ধরা পড়েছে।  এমটি কাসুগামার-০৫ নামক অত্যাধুনিক ও বিশেষায়িত তেলবাহী জাহাজটি রোববার আটক করা হয়েছে। এটি বর্তমানে বাংলাবাজারের কাছে কর্ণফুলীর নদীর পশ্চিমে আসাম  বেঙ্গল ঘাটে রয়েছে।  কাস্টমস সূত্র জানায়, জাহাজটির আমদানিকারক ঢাকার ১০৩, মতিঝিল বাণিজ্যিক এলাকার মেসার্স আইওটি বিজনেস এন্টারপ্রাইজ লিমিটেড। সিএন্ডএফ এজেন্ট হেছ চট্টগ্রামের আগ্রাবাদ বা/এ এম কোর্টের বি দোজা এন্ড কোং।  জাপান থেকে আমদানি করা জাহাজটি চট্টগ্রাম বন্দরে পৌঁছে ২২ আগস্ট। জাহাজটির সঙ্গে আনা হয়েছে স্পেয়ার পার্টস এবং স্ট্যান্ডার্ড এক্সেসরিজ। সংশ্লিষ্ট কাগজপত্রে উল্লেখ করা হয়, এটি ভাঙার (স্ক্র্যাপ) জন্য নয়, ব্যবহারের জন্য আনা হয়েছে। পিএসআই কোম্পানি মেসার্স কোটেকনা ইন্সপেকশন এসএ এ জাহাজের মূল্য ৮৬  লাখ টাকা বলে প্রত্যায়ন করে। জাহাজ আমদানির ক্ষেত্রে নির্ধারিত ৩৮ শতাংশ হারে শুল্কের পরিমাণ দাঁড়ায় ৩৬ লাখ টাকা।  জাহাজটির প্রকৃত মূল্য যাচাইয়ের জন্য রোববার সন্ধ্যায় কাস্টমস কর্তৃপক্ষ ও যৌথ বাহিনী কর্মকর্তারা বৈঠকে বসেন। তাদের প্রাথমিক হিসাবে জাহাজটির প্রকৃত মূল্য ১০ কোটি টাকা। যাতে শুল্কের পরিমাণ দাঁড়ায় ৩ কোটি ৮০ লাখ টাকা। কাস্টমস কর্মকর্তারা জানান, এ বিপুল পরিমাণ শুল্ক ফাঁকি দেয়ার জন্যই জাহাজটির মূল্য অনেক কম দেখানো হয়েছে। বাজার যাচাই করে জাহাজটির প্রকৃত মূল্য নির্ধারণে কাস্টম কর্তৃপক্ষ ও যৌথ বাহিনীর  সমন্বয়ে একটি কমিটি গঠন করা হয়েছে।  সংশ্লিষ্টরা জানান, আটক এমটি কাসুগামার-০৫ জাহাজটি একটি বিশেষায়িত অয়েল ট্যাংকার। এটি জাপানের তৈরি এবং ১৯৮৫ মডেলের। বাংলাদেশে নৌবাহিনীর ব্যবহƒত ১৯৪৮ মডেলের জাহাজগুলোও নতুন হিসেবে গণ্য করা হয় এবং এগুলো প্রায় ২০০ বছর মেয়াদি। আমদানি করা অয়েল ট্যাংকারটিও একই মেয়াদের হবে বলে কাস্টম কর্মকর্তাদের ধারণা।  সূত্র জানায়, হ্যামার, বিএমডব্লিউসহ নানা ব্র্যান্ডের প্রাইভেট কার ও জিপ এক/দেড় কোটি টাকায় যেখানে আমদানি হেছ সেখানে একটি জাহাজের মূল্য মাত্র ৮৬ লাখ টাকা দেখানোর ঘটনায়  কাস্টম হাউসেও ব্যাপক তোলপাড় সৃষ্টি হয়েছে।